open-index/open-wikipedia-markdown huggingface dataset:
William Nicholas Watson

**William Nicholas Watson** (* 18. April 1962 in Bagdad) is en  ehmalger engelsch Schachspeler.

William N. Watson kreeg 1982 vun de FIDE den Titel Internationaler Meester, 1990 wurr he to‘n Grootmeester ernannt. 1992 wnn he den engelschen Meestertitel in‘ Schnellschach un 1994 de Britisch Meesterschap in Norwich. Bit 2002 speel he in de Schachbundsliga för den SV Castrop-Rauxel. Watson hett sien Schachkarriere as Profi mittlerwiel beend un is intüschen Afkaat in de renommeert Kanzlee *Slaughter and May*. 

Sien aktuell Elo-Tall is 2498 (Stand: 01.01.2010).

## Wat he schafft hett

*Brighton 1983: 2.–3. Platz
*Bor 1986: 1.–3. Platz
*Kecskemet *Dutep* 1988: 1.–2. Platz
*London *WFW* 1991: 1.–2. Platz
*Prag *Chip* 1992: 1. Platz

He weer ok Liddmaat vun dat engelsch Team bi de Schacholympiade 1988.

## Weblinks
* FIDE-Koort
*Schachpartien vun William N. Watson up chessgames.com (engelsch)
Marcus Antonius

**Marcus Antonius** (* 14. Januar 83 v. Chr. oder 86 v. Chr.; † 1. August 30 v. Chr.) weer unner Gaius Iulius Caesar bit to den sien Dood 44 v. Chr. de Magister equitum. 44 v. Chr. weer he, tohopen mit Caesar, to'n röömschen Kunsel wählt wurrn. Vun 43 v. Chr. af an is he, tohopen mit Marcus Aemilius Lepidus un Gaius Iulius Caesar Octavianus (later *Augustus*) Deel vun dat Tweete Triumvirat ween. Düt Triumvirat („Dreemannschop“) weer Baas över de Stadt Rom un dat Röömsche Riek. 

## Leven
Antonius weer de Söhn vun den *[[Praetor]]* Marcus Antonius Creticus un den siene Fro Julia Antonia. Vun de Mudder ehre Siet her weer he en wietlöftigen Neffen vun Caesar. 

In de Dreemannschop weer Antonius an'n Anfang de Starkste. Lepidus hett jummers bloß en ringe Rull speelt, man amenne is Octavian in den Striet um de Macht twuschen de Triumvirn de Winner ween. Dat hett ok dor an legen, datt sik Marcus Antonius eernsthaftig wat rutnahmen harr in de Politik, as he nich bloß wat anfangen dö mit de Königin vun Ägypten, Kleopatra, man as he ehr ok noch röömsche Provinzen schunken hett un ehr den Titel „Königin vun de Könige“ verlehnt hett, dorto ok siene Kinner mit ehr to'n König maakt hett. Caesar sien Söhn Caesarion hett he ok „König vun de Könige“ nömmt. 

As Octavian Antonius sien Scheedebreef an Octavia (Octavian siene Suster) rutgahn laten hett, tohopen mit Antonius sien Testament, dat bi de Vesta ehre Jumfern in Rom dalleggt wurrn weer, hett de Senat vun Rom Marcus Antonius to en „Fiend vun den Staat“ verklaart. 

Marcus Antonius hett en grote Expeditschoon gegen dat Partherriek tostanne bröcht, man 36 v. Chr. is he dor bannig slahn wurrn. He is unner den Bann vun Kleopatra kamen, de vörmols Caesar siene Fro ween weer. Later hett he ehr freet un de beiden hefft dree Kinner mit'nanner harrt, eenmol de Tweeschen Kleopatra Selena II. un Alexander Helios, un denn noch, veer Johre later den Söhn Ptolomaios Philadelphos. Dor hett he in Rom dat Schreckbild vun en Ägyptisch-orientaalsche Despotenherrschop mit waak ropen, wo amenne Kleopatra un ehre Familie över Rom regeern döen. Octavianus hett düsse Angst in Rom utnützt un hett dat Paar 31 v. Chr. in de Seeslacht bi Actium slahn.In dat neegste Johr is Octavian denn in Alexandria inmarscheert. Antonius hett dor Kleopatra de Schuld an geven un se hett sik denn, ut Bangigkeit, wiel he so vergrellt weer, in den Graffbo insluten laten, den se al för sik boen laten harr. Antonius hett se utrichten laten, se weer ja nu doot. Antonius hett dat glöövt un hett sik up sien Sweert fallen laten.

## Weblenken
83 v. Chr.

## Wat passeert is

## Boren
* 14. Januar 83 oder 86 v. Chr.: Marcus Antonius, röömsch Militär un Politiker († 30 v. Chr.)

## Storven
Miff Mole

**Irving Milfred Mole**, bekannt as **Miff Mole** (* 11. März 1898 in Roosevelt, New York; † 20. April 1961 in New York City) weer en witt Basuunist un Band-Leader vun den fröhen Jazz.

Miff Mole weer neben Jack Teagarden en vun de inflootrieksten Basuunisten vun den fröhen Jazz. He fung an mit Violien un Piano, up de he Begleitmusik vun Stummfilmen speelen dee. Sien eerst Engagement weer in dat Orchester vun Gus Sharp; denn speel he in de Band vun den Komiker un Band-Leader Jimmy Durante un mit de Original Memphis Five bit etwa 1924. In  New York vun de 1920er Johren nehm he denn völ mit den Trompeter Red Nichols (u. a. ünner de  Bandbeteken The Charleston Chasers) un mit **Miff Mole and his Little Molers** up („Mole“ bedüüd in dat Engelsche „Mullworp“). Dat weer aber blots dat Pseudonym vun *Red Nichols Five Pennies*, wenn se för de Plattenfirma *Okeh* upnehmen deen.  Deelwies hebbt se de damals populäre Singerin Sophie Tucker begleit. De 1920er Johren Stil vun Mole un Nichols wurr damals vun völ Kritikers as köhl, urbane Version tegenöver den *[[Hot Jazz]]* rünnerstuuft. In disse Tiet hett he ok Upnahmen mit Gene Krupa makt.

Af 1927 weer he Studiomusiker, u.a bi Roger Wolfe Kahn un Sam Lanin, un speel meest kien Jazz mehr, sonnern hörr to de Danzbands vun Cass Hagan, Don Voorhoes un Ross Gorman. Van 1938 bit 1943 weer he in de Band vun Paul Whiteman un 1943 in de vun Benny Goodman. 1940 harr he eenig Uptreden in New York mit Muggsy Spanier, Max Kaminsky, Brad Gowans un annern, de ok to de berühmt Upnahm „Jamsession at Commodore“ führen dee. Midden vun de 1940er Johren speel he ok mit Eddie Condon un nehm mit sien eegen Band *Miff Mole and his Nicksieland Band* up. In de 1950er Johren kreeg he Gesundheitsprobleme un is 1961 völlig verarmt un vergeten storven. 

## Weblenken
*Biographie bi Red Hot Jazz
*zu ''Red Mole and his Little Molers'' bi Red Hot Jazz
* Miff Mole in de Katalog vun de Deutsche Nationalbücherei
* Personennaamdatei
Muggsy Spanier

**Francis Joseph Julian "Muggsy" Spanier** (* 9. November 1906 in Chicago, Illinois; † 12. Februar 1967 in Sausalito, Kalifornien) weer en US-amerikaansch Jazz-Trompeter vun den Oldtime Jazz.

Sien Ökelnaam *Muggsy* (to mug = utroofen) kreeg he upgrund vun de offensichtlich kopeerten Eegenheiten vun Louis Armstrong un Joe „King“ Oliver. Sien eersten echten Job as Musiker harr he 1921 in de Band vun Elmer Schoebel. 1927 speel he mit de *Chicago Rhythm Kings* mit Frank Teschemacher, Mezz Mezzrow, Gene Krupa un Eddie Condon. 1929 is he in de Band vun Ted Lewis intreden, in de ok Jimmy Dorsey un Benny Goodman spelen deen, un hett dorbi in tee Films mitspeelt: *Is Everybody Happy* (1929) un *Here Comes the Band* (1935). Af 1936 speel he mit in Ben Pollacks *Group* un in de  Studioband *Rhythm Wreckers*, de in’ September 1937 mit „September in the Rain“ een Hit in de Billboard-Charts harrn. Upgrund vun sien swoor  Alkoholprobleme, de hüm damals binah ümbrocht harrn, enn’ dat Engagement bi Pollack 1938.

Sien Comeback geev he 1939 mit de Grünn’ vun de *Muggsy Spanier´s Ragtime Band*. 1940 folgten schließlich eenig Uptreden in New York mit Max Kaminsky, Miff Mole, Brad Gowans un annern, de ok to de berühmt Upnahm *[[Jamsession]] at Commodore* führ. Van 1941 bit 1943 speel Muggsy mit sien eegen *Dixieland Big Band*, mit de he bi dat Plattenlabel Decca ünner Verdrag weer. To sien Musikers hörr ok de Basuunist Vernon Brown. In’ Februar 1943 gelung hüm mit sien Big Band, de aber blots kört existeeren dee, sien eenzig  Hit in de Billboard *Top 30* mit de vun Harry James 1939 to’n „Two O’Clock Jump“ bearbeit „One O’Clock Jump“ vun Count Basie.

Dornah (1944 bit 1948) speel he gröttstendeels in lütt „Anheizergruppen“. Schließlich hett he sück mit sien eegen Sextett van 1949 bit 1957 up en utdehnt US-Tour begeven.

Etwa 1957 leet he sück in San Francisco daal un speel bit to sien Dood gemeensam mit den Pianisten Earl Hines in verscheeden Combos.

## Weblenken

* The Red Hot Jazz Archive - Muggsy Spanier
* [Muggsy Spanier in de Katalog vun de Deutsche Nationalbücherei)
* http://toolserver.org/~apper/pd/person/pnd/134526384 Personennaamdatei

## Born
Gerhard Klußmeier: *Jazz in the Charts. Another view on jazz history.* Liner notes (72/100) und Begleitbuch der 100-CD-Edition. Membran International GmbH. ISBN 978-3-86735-062-4
Benny Powell

**Benjamin Gordon „Benny“ Powell** (* 1. März 1930 in New Orleans, Louisiana; † 26. Juni 2010) weer en US-amerikaansch Jazz-Basuunist.

## Leven un Wark
Powell, de all in fröh Johren sien Vader verloren hett, wurr all fröh dör de Musik vun de Marching Bands un Paraden präägt. He speel eerst Slagtüüch un fung de mit twalf Johren an, Basuun to spelen, nahdem hüm sien Unkel dat Instrument besörgt harr. He hett blots för en lütten Tied dat *Alabama State Teacher’s College* besöcht un gung denn mit lokalen Bands up Tourneen. Sien eerst professionellen Job harr he mit 14 Johren bi de Truppenbetreuuung. Mit 16 Johren weer he een Johr lang Liddmaat vun King Kolax´;dornah hör he bit 1947 Ernie Fields´ Territory Band in Tulsa an. Van 1948 bit 1951 hett he bi Lionel Hampton arbeidt. Sien fröh Vörbild weer de Basuunist J. J. Johnson; to sien Förderer in de Hampton-Band hörr Betty Carter, de hüm Moot makt hett, Bebop to spelen. Anfang 1951, nah en Gastspeel in Ottawa, hett Powell dat orchester vun Hampton verlaaten un leev eenig Tiet in Hull (Québec). Dornah truck he nah New York un is in dat Apollo Theater in de Band vun de Saxophonisten Joe Thomas uptreden, to de ok Charlie Fowlkes hörrn dee. De wedderum hett hüm wieder an Count Basie empohlen, de en nee Big Band tosommenstellen dee.

Van Oktober 1951 bit 1963 weer he Liddmaat vun dat Count Basie Orchestra. He wark bi de sien Upnahmen för Clef un Roulette un den Erfolgstitel „April in Paris“ 1955 as Solist mit. In disse Tiet entstunnen ok Upnahmen mit lüttgere Ensembles, so mit Buck Clayton 1953, bi en vun Frank Wess un Osie Johnson leit Session as ok mit Donald Byrd un Gigi Gryce (*Jazz Lab*-Sessions) Enn vun de 50er Johren.

In de 1960er un 1970er Johren hörr he de Duke Pearsons Big Band un de *[[Thad Jones]]-[[Mel Lewis]] Jazz Orchestra* (Berkeley Jazz Festival 1968) an, speel in Orchesters an‘ Broadway un hett sülvst eegen Bands leit. Teihn Johr lang wark he in dat Orchester vun de *[[Merv Griffin]] Show* in Hollywood mit un arbeit do ras Studiomusiker, bevör he in de fröh 1980er Johren nah New York City gung, wo he sietdem mit Musikers as Abdullah Ibrahim, John Carter un Randy Weston arbeiten dee. He hörr to de Förderers vun Jane Jarvis, de eerst mit 70 Johren anfung, Platten uptonehmen. Powell hett ok as Jazzlehrer bi *[[Jazzmobile]]* un an de New Yorker *New School* as ok as Musikmanager arbeit.

## Ehrungen
Benny Powell is in de American Jazz Hall of Fame upnommen wurrn. 

## Literatur
* Carlo Bohländer: *Reclams Jazzführer*, 1989

## Weblenken
* Interview in ''Jazzwax''
* Powell in de Katalog vun dat Düütsch Musikarchiv
* Benny Powell bi Discogs
* Diskographie
* Benny Powell in de Katalog vun de Deutsche Nationalbibliothek
Marcus Aemilius Lepidus (Triumvir)

**Marcus Aemilius Lepidus** (* um 90 v. Chr. rüm; † 12 v. Chr.) is en Söhn vun den röömschen Kunsel mit sülvigen Naam ween. Lange Johre weer he en Anhänger vun Caesar. Mit den latern Kaiser Augustus un mit Marcus Antonius weer he een vun de dree Mannslüde vun dat Tweete Triumvirat („Dreemannschop“).

49 v. Chr. is Lepidus Praetor ween. He hett dden Andrag stellt, datt Caesar to'n Diktater beropen weern scholl. Dormols harr Caesar just gegen de Anhängers vun Gnaeus Pompeius Magnus in Hispanien wunnen. Pompeius weer al an'e Siet maakt wurrn. Achterna is Lepidus Statthöller vun *[[Hispania citerior]]* wurrn un 46 v. Chr. weer he, tohopen mit Caesar, röömschen Kunsel. Wenn Caesar sien Amt as Diktater utöven dö, hett Lepidus em as *[[Magister equitum]]* to Siet stahn. 

As Caesar in de Iden vun den März in dat Johr 44 v. Chr. an'e Siet bröcht wurrn is, stunn Lepidus mit en Heer vör de Stadt un woll dor mit na de Provinzen *[[Gallia Narbonensis]]* un *[[Hispania citerior]]* aftrecken, de Caesar em in'e Hand geven harr. As Marcus Antonius de Slacht vun Mutina 43 v. Chr. verlaren harr, hett Lepidus mit em un mit Octavianus dat tweete Triumvirat afmaakt. 

Siene beiden Kollegen hefft dor för sorgt, datt Lepidus jummers minner to seggen harrt hett. Toeerst hett he de beiden Provinzen kregen, de ok vördem al unner siene Verwaltung stahn harrn, denn is he torechtstuukt wurrn un bloß noch *[[Africa]]* is för em överbleven. As he 36 v. Chr. in de Tieden vun den Krieg gegen Sextus Pompeius mit en Armee up Sizilien ankeem, hett Octavian em all Macht wegnahmen. Bloß *[[Ponifex Maximus]]* dröff he blieven, en Amt, wat he na den sien Dood 43 v. Chr. vun Caesar övernahmen harr. He is in dat Johr 12 v. Chr. sturven un de meisten Lüde harrn em dor al ganz vergeten.
90 v. Chr.

## Wat passeert is
* 

## Boren
* Um 90 rüm: Marcus Aemilius Lepidus, röömsch Politiker un Militär († 12 v. Chr.)

## Storven
*Sima Qian: chineeschen Historiker (ümme * 145 v. Chr.)
12 v. Chr.

## Wat passeert is
* 

## Boren
* Marcus Aemilius Lepidus, röömsch Politiker un Militär (* um 90 v. Chr. rüm)

## Storven
*
Tex Beneke

**Gordon Lee „Tex“ Beneke** (* 12. Februar 1914  in Fort Worth, Texas; † 30. Mai 2000 in Costa Mesa, Kalifornien) weer en US-amerikaansch Jazzsaxophonist un Singer, bekannt as Liddmaat vun de Glenn Miller-Bigband un nah de sien Dood Baas vun eegen Bands, de Millers Musik pleegt hebbt. 

## Leven un Wark
Van 1935 bit 1937 speel he mit dat Orchester vun Ben Young un af 1938 in de Bigband vun Glenn Miller, wo he en vun de bekanntst Solisten weer un ok as Singer uptreden is  („Chattanooga Choo Choo“, „I’ve got a girl in Kalamazoo“). He speel mit dat Glenn Miller Orchester in de Films „Sun Valley Serenade“ (1941) un „Orchestra Wives“ (1942) mit. As Glenn Miller 1942 sien Band uplösen dee, um mit sien *Army Air Force-Band* wieder to maken, speel he eerst bi Horace Heidt un Jan Savitt un leit dornah bit 1945 en Navy Band in Oklahoma. 1946 hett hüm de Wittfru vun Glenn Miller beeden, de Leitung vun de wiederhenn bannig fraagt Band to övernehmen (mit 19 Musiker un bit 1948 ok en tosätzlich Strieker-Sektion), wobi he ok nee Arrangements t.&nbsp;B. vun Henry Mancini speel un sogor Bebop-Inflooten bruukt hett. Wiel hüm aber de strikten Anweisungen vun de  Miller-Arven (un vun RCA Victor) in Bezug up de Musik nich in’ Kraam passen deen, hebbt se sück 1950 in’ Striet trennt. So hett man ok dorför sörgt, dat he nich in de Hollywood-Speelfilm *The Glenn Miller Story* (1954) mitmaken kunn. Beneke hett dornah en eegen Orchester grünnd, mit dat he Glenn Millers Musik oder Musik in de Stil vun Glenn Miller speel. 1951 speel dor ok Bob Brookmeyer as Pianist mit. Beneke speel ok in de 1960er Johren mit verscheeden Glenn Miller Reunions (t.&nbsp;B. mit de ehmalgen Miller-Singers Ray Eberle un Paula Kelly) un af un an ok in Disneyland. Mit en nee Orchester is he van de 1970er Johren bit in de 1990er Johren uptreden. Midden vun de 1990er Johren harr he en Slaganfall un speel dornah kien Saxophon mehr, weer aber wiederhenn Bandleader un Singer.

1996 wurr he in de Big Band and Jazz Hall of Fame upnommen. He is 2000 an sien Wahnoort Costa Mesa storven.

## Weblenken
* kört engelsch Biografie
* Beneke in de Katalog vun de Deutsche Nationalbücherei
* Personennaamdatei
Roscoe Tanner

**Roscoe Tanner** (* 15. Oktober 1951 in Chattanooga) is en ehmalger US-amerikaansch Tennisspeler. 

Sien gröttst Erfolg as Tennisspeler weer 1977 de Gewinn vun de Australian Open tegen Guillermo Vilas. As Serve- un Volleyspeler kunn he am besten up Rasenplatzen spelen un so keem he ok 1979 in’t Endspeel vun Wimbledon, wo he den grooten Björn Borg an den Rand vun en Niederlaag broch.

He wunn insgesamt 16 Tennisturniere un 1981 mit dat amerikaansch Team den Davis Cup. 1984 hett he sien Karriere beend. 

As eenig fröhere Tennisprofis keem he nah dat Enn’ vun sien Karriere aber nich mehr mit dat Leven torecht un harr fortwährend finanzielle Probleme. 2003 wurr he vun en Gericht in Florida to 10 Johren up Bewährung veroordeelt, wiel he Scheckbedruch begahn harr, Buterdem stunn he wegen swoor Diebstahl un Oorkunnenfälschung vör Gericht. Ok Ünnerhalt för sein Dochter hett he nich betallt. 2006 muss he för twee Johr in’t Gefängnis, wiel he tegen Bewährungsuplaagen verstött harr. Ok dornah keem he immer weer mit dat Gesett in Konflikt.

## Weblenken
*Profil bi de ATP
Joachim Gauck

**Joachim Gauck** (* 24. Januar 1940 in Rostock) is en düütschen Publizisten un Mann, de Vördräge holen deit. Nadem he protestantsche Theologie studeert harr, is he eerst mol as Paster togange ween un is in de Tied vun dat Tosamenstörten vun de DDR as Mann bekannt wurrn, de sik för de Börgerrechte insetten dö. Vun 1990 af an is he tein Johre lang *Bundsbeupdragten för de [[Stasi]]-Unnerlagen* ween. Siet den 18. März 2012 is he as Präsident vun de Bundsrepubliek Düütschland Staatshööft in Düütschland. Siet dat Johr 2000 leevt he mit siene Fründin Daniela Schadt tohopen. In Juni 2016 hett he seggt, dat he nich noch mal för en tweeten Amtstiet antreeden will.

## De Wenn un wat denn keem
Gauck is in de Tied vun de Wenne in de DDR in Rostock een vun de Anföhrers vun dat Ne’e Forum ween. In’n Summer 1990 hett de Volkskamer den Afordenten Gauck to’n Vörsitter vun den *Sunnerutschuss to de Kuntrull vun de Uplösung vun dat Ministerium för den Staat siene Sekerheit (MfS)/Amt för Natschonale Sekerheit (AfNS)* wählt Gauck is een vun de Lüde ween, de sik dor hauptsächlich för insetten döen, datt dat Stasi-Unnerlagen-Gesett in de Volkskamer tostanne kamen is. Mit dat Tostannekamen vun de Düütsche Eenheit an’n 3. Oktober 1990 is Gauck Baas vun de Bundsbehörde wurrn, de all Unnerlagen vun de Stasi verwalten deit un dor för sorgt, datt Lüde dor ok rankaamt. Na de twee Amtstieden, de hööchstens vörsehn weern, is he in’n Oktober 2000 vun Marianne Birthler aflööst wurrn. Vun dor af an höllt he Vördräge un is in de Medien unnerwegens, ok as Vörsitter vun de Vereenigung Gegen Vergeten – För Demokratie. He is een vun de Lüde, de de Prager Verklaren un de Verklaren över de Verbreken vun den Kommunismus tostanne bröcht hefft.

## Gauck will Präsident weern
Nadem de Amtsinhebber Horst Köhler Bott geven harr, is Gauck vun de SPD un vun Bündnis 90/Die Grünen as Kannedat för dat Amt vun den Düütschen Bundspräsidenten upstellt wurrn. He hett avers bi de Wahlen an'n 30. Juni 2010 in'n drüdden Wahlgang gegen den Kannedaten Krischan Wulff vun de CDU verlaren. 

## Gauck warrt to'n Präsidenten wählt
Nadem Krischan Wulff vunwegen allerhand Schandaal Bott geven möss, hefft de Parteien, de in den Bundsdag sitt, an'n 19. Februar 2012 afmaakt, dat Gauck nu to'n Präsidenten wählt weern schall. Blot de LINKE is bi düsse Afspraak nich mit bi ween, vunwegen, dat se vun de annern Parteien nich inlaadt wurrn weer. An' 18. März 2012 wurr he denn vun de Bundsversammeln mit 991 Stimmen to'n elften Bundspräsidenten vun de Bundsrepubliek Düütschland wählt.

## Belege
Magister equitum

Dat Amt vun den **Magister equitum** (*Meester vun de Peer*) weer en Amt, datt in de Röömsche Republiek för en sunnerliche Tied utöövt wurrn is. In de late Kaisertied is  Magister equitum de Titel för den Böverbefehlhebber vun de Kavallerie in dat Weströömsche Riek wurrn. 

Wenn dat Krisentieden in Rom geev, denn hett de Diktater vun Rom den Magister equitum to sien Stellverträer maakt. Ganz an'n Anfang hett he woll bloß dat Kummando över de Riederlüde harrt. 

Jedeen röömschen Börger konn an un for sik an düt Amt rankamen, ok wenn he nich eerst dör den Cursus honorum dörlopen weer. Dat hett keen Amt oder Institutschoon geven, de den Magister equitum afsetten dröff. Wenn de Krisentieden vörbi weeern, denn höör dat Amt, tohopen mit dat vun den Diktater, vun alleen up. 

In de Late Antike weer de Deenst vun den böversten Heermeester in den Westdeel vun dat Riek eerst noch up twee Ämter verdeelt. De *Magister equitum* weer Baas vun de Kavallerie, de *Magister peditum* stünn de Infanterie vör. Mit dat vörmolige Amt in de Republiek hett de Saak avers nix mehr to doon harrt.
Football-Weltmeesterschop 2010

De Endrunn vun de 19. Football-Weltmeesterschop vun de Mannslüde (offiziell *2010 FIFA World Cup South Africa*) weer vun’m 11. Juni bit to’n 11. Juli 2010 in Süüdafrika utspeelt. Dat weer de eerste WM in Afrika. Beslaten hett dat de FIFA an’n 15. Mai 2004 in Zürich. 

## Wo speelt warrt
Utwählt as Stäen, wo speelt warrt, sünd teihn Stadions in negen süüdafrikaansche Städer:

Um un bi een Johr vör de WM hett in Süüdafrika de Konföderatschoons-Pokal 2009 statt funnen. He weer, just so, as de Konföderatschoons-Pokal vun 2005 en Generalproov för dat grote Begeevnis een Johr later.

## Speele
### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

### Finalrunn

#### Achtelfinale

#### Viddelfinale

#### Halffinale

#### Speel um den 3. Platz

#### Endspeel

## Belege
Jesse Stone

**Jesse Stone** (* 16. November 1901 in Atchison (Kansas); † 1. April 1999 in Altamonte Springs (Florida)) weer en US-amerikaansch Musiker un Arrangeur vun den  Jazz un Rhythm and Blues. *Jesse Stone and his Blues Serenaders* weern en Territory Band vun den Kansas City Jazz, de vun 1926–27 in un um Kansas City speelt hebbt.

Oorsprünglich ut Atchison truck Stone as  Kind na Kansas City, wo he bi sien Grootmoder wahnen de un wiederbildend Schoolen besöcht hett. As begabt Komponist un Arrangeur, form Stone de Karn vun de Band *Blues Serenaders* in Kansas City, bevör he dör de Territorien vun den Süüdwesten touren dee. In disse Band hett in de Anfangstiet ok för en körten Tiet de jung Coleman Hawkins speelt.  In’t Fröhjohr 1926 keem Stone nah Kansas City torüch un sloh in en „battle“ Bennie Motens un George E. Lees Bands in de Paseo Hall. In’ April 1927 nehmen de *Blues Serenaders* veer Stücken för Okeh Records up. Dorup wiest he sien Talent as Arrangeur un de Band hör besünners Geföhl för den Blues. He harr aber as Komponist un Arrangeur mehr Spood un hett dorüm de Band uplööst un hett sück Lee as Musical Director anslooten.

He hett denn noch Upnahmen mit Julia Lee makt, hett *Idaho* un *Shake, Rattle and Roll* för Big Joe Turner komponeert, dat in de Coverversion vun Bill Haley de eerst millionenfak verköfft Rock and Roll-Hit wurr. Wegen Vertragsbindungen nehm he ok dat Pseudonym *Charles Calhoun* an.

## Upnahmen mit de Territory Band
**Boot To Boot*, Jesse Stone and His Blues Serenaders, Okeh 8471, April 27, 1927
**Starvation Blues*, Jesse Stone and His Blues Serenaders, Okeh 8471, April 27, 1927

## Enkeld Nahwiesen
Carl Allen

**Carl Lee Allen** (* 25. April 1961 in Milwaukee, Wisconsin) is en US-amerikaansch Slagtüüchspeler un Produzent vun den Modern Jazz. Beinfloot vun Art Blakey un Elvin Jones gellt he as en vun de wichtigst Dummer in de Neobop.

## Leven un Warken
Allen, de eerst Privatünnerricht an’t Slagtüüch kreegen hett, hett all af sien 16. Levensjohr in lokalen Clubs Musiker as Sonny Stitt, Red Holloway oder James Moody begleit. Af 1979 studeer he en de University of Wisconsin-Green Bay, van 1981 bit 1983 an dat *William Paterson College*. He truck denn nah New York City, wo he (1982) Liddmaat in de Band vun Freddie Hubbard wurr, bi de he bit 1990 bleev. Parallel dorto hett he mit George Coleman, Jackie McLean, Steve Turré un dat Quintett vun Donald Harrison un Terence Blanchard arbeit. 1988 hett he mit Vincent Herring dat Label *Big Apple Productions* grünnd. In de 1990er Johren stunnen Uptreden un Inspeelen mit dat Trio vun Benny Green (*Greens*, 1991, *That's Right*, 1993) as ok mit eegen Formationen in’t Zentrum. In sien Bands hebbt Musikers as Vincent Herring, Mulgrew Miller, Roy Hargrove oder Nicholas Payton speelt un se hebbt diverse Alben rutbrocht. In de Grupp *The Art of Elvin* geev he en Tribut an sien Slagtüüch-Vörbiller. Allen weer ok an Upnahmen vun Musikers as Don Braden, Donald Byrd, Woody Shaw, Hendrik Meurkens, Dewey Redman, Donald Brown, Steve Wilson, Javon Jackson, Phil Woods, Wayne Escoffery oder Benny Golson bedeeligt as ok mit Bobby Hutcherson. Ok produzeer he Alben vun Musikers as Roy Hargrove, Cyrus Chestnut, Eric Reed, Dewey Redman. Pharoah Sanders un Lage Lund.

Allen, de ok in’ Rahmen vun Anti-Drogen-Kampagnen ünnerricht, is siet 2008 künstlerisch Baas vun dat Jazzprogramm vun de Juilliard School.

## Diskographisch Henwiesen
* *Piccadilly Square* (1989)
* *Hot brass* (mit Lew Soloff, Claudio Roditi, Steve Turré, Danilo Pérez, Christian McBride, Ricky Ford, 1991)
* *Testimonial* (1994)
* *The Dark Side of Dewey* (1996)
* *Get Ready* (mit Rodney Whitaker, 2007)

## Lexigraphisch Indrääg
* Martin Kunzler: *Jazzlexikon. Band 1*. Rowohlt, Reinbek 2002; ISBN 3-499-16512-0

## Weblenken
* Webpräsenz mit Diskographie
* MusicWeb Encyclopaedia of Popular Music
* Interview (Juilliard)
* Carl Allen bi Allmusic
John Foxe

**John Foxe** (ok *Johannes Fox*; * 1516 in Boston, Lincolnshire; † 8. April 1587 in London) weer en engelsch Schriever. 

## Leven
Foxe studeer an dat Brasenose College vun de Universität Oxford. Nah de Thronbestiegen (1553) vun Königin Maria I. Tudor is he up den Kontinent flücht. Dor hett Foxe denn de bedüüdenst Reformatoren vun de damalig Tiet un wurr en övertüügten Anhänger vun Johannes Calvin. Nahdem Königin Elisabeth I. Tudor up den Thron keem (1558) kunn Foxe nah England torüchgahn, wo he dör Edmund Grindal, Bischop vun London, an 25. Januar 1560 Domherr vun Salisbury wurr. De engelsch Utgaav vun *„Acts and Monuments“*, de ehder as *„Foxes Buch über die Märtyrer“* bekannt is, keem 1563 rut. Foxe hett dorin den Heldenmoot vun de protestantisch Opfer to de Tiet vun Maria Herrschap anpriest. 

## Weblenken
* Biographie (engelsch)
* Biographie (engelsch)
* Foxe in de Katalog vun de Deutsche Nationalbücherei
* Personennaamdatei
John Powell

**John Powell** is de Naam von

* John Powell (1809–1881), kanaadsch Politiker, 5. Börgermeester vun Toronto,
* John Powell (1882–1963), US-amerikaansch Pianist un Komponist,
* John Powell (1910–1982), brietschen Löper,
* John Powell (* 1947), US-amerikaansch Lichtathlet,
* John Powell (* 1963), engelsch Komponist vun Filmmusik,
* John Powell-Jones (1925–2012), brietschen Diplomaat,
* John U. Powell (1865–1935), brietschen Klassischen Philoloog,
* John Wesley Powell (1834–1902), US-amerikaansch Geoloog un Kartograaf.
John Powell (Komponist)

**John Powell** (* 18. September 1963 in London, Grootbritannien) is en britischen Komponist för Filmmusik.

## Leven un Wark
Powell weer Student an’t Trinity College of Music in London, woneem he bi Richard Arnell Viola un Kompositschoon lehrt hett. He hett mehrere Priesen wunnen. Na’t Studium hett he as Komponist för Warfsports arbeit. In’t Johr 1980 hett he sien eerste Filmmusik för den Verlag Air-Edel komponeert in’t Musikhuus *Independently Thinking Music*. Tosamen mit Gavin Greenaway un Michael Petry hett he 1985 de *Media Arts Group* grünnt.

Blangen de Filmmusik hett he ok Musik för Kunst-Installatschonen vun Petry schreven, de in Utstellen in Europa, in de USA un in Japan wiest worrn sünd. 1997 is Powell in de USA ümtogen, woneem he mit Komponisten as  Harry Gregson-Williams, Patrick Doyle un Hans Zimmer tohopen arbeit hett.

## Filmografie (Utwahl)

## Utteken
John Powell is bit hüüt (Stand: Juli 2010) mit twölf Filmpriesen uttekent worrn un weer nomineert för noch mol 22 Priesen. Wunnen hett he ünner annern:
* 1998: den *[[ASCAP Award]]* in de Kategorie *Top Box Office Films* för *Face/Off*
* 1999: den *[[ASCAP Award]]* in de Kategorie *Top Box Office Films* för *Antz*
* 2001: den *[[ASCAP Award]]* in de Kategorie *Top Box Office Films* för *Chicken Run*
* 2001: den *[[Annie Award]]* in de Kategorie *Rutragen Leistung för Filmmusik bi’n animeerten Film* för *Shrek*
* 2002: den *[[ASCAP Award]]* in de Kategorie *Top Box Office Films* för *Shrek*
* 2003: den *[[ASCAP Award]]* in de Kategorie *Top Box Office Films* för *The Bourne Identity*
* 2004: den *[[ASCAP Award]]* in de Kategorie *Top Box Office Films* för *The Italian Job*
* 2005: den *[[ASCAP Award]]* in de Kategorie *Top Box Office Films* för *The Bourne Supremacy*
* 2006: den *[[ASCAP Award]]* in de Kategorie *Top Box Office Films* för *Mr. & Mrs. Smith*
* 2009: den *[[Annie Award]]* in de Kategorie *Beate Musik in en Animatschoons-Speelfilm* för *Kung Fu Panda*

## Literatur
* *John Powell - "Das Leben kann ein Tanz sein", Interview mit David Serong, in: *Cinema Musica''. Utgaav 7/Januar 2007, S. 10-15

## Weblenken
*
*Nich-offizielle Siet mit Informatschonen to Powell (engelsch)
Don Abney

**Don Abney**, eegentlich **John Donald Abney**, (* 10. März 1923 in Baltimore, Maryland; † 20. Januar 2000 in Los Angeles, Kalifornien) weer en US-amerikaanscher Jazz-Pianist.

Abney studeer eerst privat in Baltimore. Nah de Militärtiet, wo he as Hornist in de Militärkapell tätig weer, speel he eerst bi Buddy Johnson 1946 un truck denn nah New York, wo he an de *Manhattan School of Music* Piano un Harmonielehre studeer. He speel denn bi Wilbur de Paris 1948/49 Dixieland Jazz. In de 1950er Johren arbeit he as  Solopianist (1950/51) un bi Bill Harris/Kai Winding, mit Chuck Wayne 1952 un Oscar Pettiford 1952, dornah mit Sy Oliver, Thelma Carpenter un Louie Bellson. 1955 harr Abney en Upträe in de Film *Pete Kelly's Blues*. Mit sien Studioorchester, in dat u.a Al Cohn, Joe Wilder, Barry Galbraith un Milton Hinton speelt hemm, hett he 1957 Marilyn Monroe up hör Album *Moody* begleit.

Mit Jazz at the Philharmonic tour he mehrfak dör Europa. He is mit tallriek groot  Interpreten vun den Jazz, as t. B. Louis Armstrong, Ella Fitzgerald, Sarah Vaughan, Oscar Pettiford, Carmen McRae oder Betty Carter uptreden. Af 1960 weer he as  Studiomusiker bi de Sender NBC tätig. 1962 truck he nah Los Angeles, wo he bi  Benny Carter, Stan Kenton (1966) un verscheeden Studiobands speel. Van 1969 bit 1971 harr he en eegen Trio. In de 1970er Johren hett he denn as musikalisch Direkter för  Rosemary Clooney arbeit. 1980 översiedel ha nah Japan, wo he meest een Johrteint as Pianist tätig weer. Wegen Krankheit muss he sien aktive Musikertätigkeit 1993 upgeven; eerst kört vör sien Dood is Abney in de Vereenigt Staaten torüchkehrt. 

Don Abney hett ok an Upnahmen vun Eddie South (1947), Al Sears (*Swings the Thing!*, 1960) un Carol Sloane (1982) mitwarkt. He is nah Ansicht vun Leonard Feather un Ira Gitler vun Nat Cole, Ellis Larkins un Art Tatum beinfloot. 

Abney is an Nierenproblemen storven.

## Weblenken
* ''Don Abney, A Resourceful Pianist in Jazz and Studio Settings Biografie bi www.jazzhouse.org
* ''Don Abney'' Biografie in de All Music Guide 

## Born
* Leonard Feather and Ira Gitler, *The Biographical Encyclopedia of Jazz*. Oxford/New York, 1999, ISBN 978-0-19-532000-8
Football-Weltmeesterschop 2006

De Endrunn vun de **18. Football-Weltmeesterschop** vun de Mannslüde (offiziell: *2006 FIFA World Cup Germany*) is vun'n 9. Juni bit to'n 9. Juli 2006 in Düütschland utspeelt wurrn. Dor sünd 32 Football-Natschonalmannschoppen gegen'anner antreden. Toeerst hefft se in Gruppen speelt, man in de Finalrunn is denn jummers de Mannschop, de verlaren hett, utscheedt.

De italieensche Mannschop is dor Football-Weltmeester bi wurrn. Se hett in dat Endpeel na Ölbenmeterscheten gegen de franzöösche Mannschop wunnen un is dor to'n veerten Mol mit Weltmeester wurrn. Vördem harrn se dat al 1934, 1938 un 1982 schafft. Den drüdden Platz hett de düütsche Mannschop hoolt. Miroslav Klose hett mit fiev Doren bi dat Turnier ok an'n meisten in't Nett drapen.
Football-Weltmeesterschop 1998

De Endrunn vun de **16. Football-Weltmeesterschop** vun de Mannslüde is vun'n 10. Juni bit to'n 12. Juli 1998 in Frankriek utspeelt wurrn. Weltmeester is de Gastgever Frankriek wurrn, de in dat Endspeel 3:0 gegen Brasilien wunnen hett. Zinédine Zidane hett dor twee Doren bi schaten.

Frankriek hett dor to'n tweeten Mol de Weltmeesterschop mit utricht'. Dat eerste Mol weer dat al 1938 ween. Mit den Andrag, de Weltmeesterschop in ehr Land to haalen, harrn sik de Franzosen dörsetten konnt gegen Marokko un gegen de Swiez. 

König vun de Doorschütten is Davor Šuker ut Kroatien wurrn. He hett fief mol drapen. 

## Wo speelt wurrn is

## Gruppenrunn
### Grupp A

### Grupp B

### Grupp C
Football-Weltmeesterschop 2002

De Endrunn vun de **17. Football-Weltmeesterschop** is vun'n 31. Mai bit to'n 30. Juni 2002 in Japan un Süüdkorea utspeelt wurrn. To'n lesten Mol dröff de vörmolige Weltmeester dor mitmaken, ohne sik in en Qualifikatschoon eerst mol gegen annere Mannschoppen dör to setten. Wunnen hett de brasiliaansche Mannschop, de dor to'n föfften Mol mit Weltmeester wurrn is. Tweeten is de düütsche Mannschop wurrn. 

## Gastgevers
To'n eersten Mol in de Geschicht vun de Football-Weltmeesterschoppen is en Turnier in Asien utspeelt wurrn, un to'n eersten Mol hett dat glieks twee Länner geven, de Gastgevers ween sünd: Japan un Süüdkorea. Beide wullen an un for sik dat Turnier woll utrichten, man nich tosamen. Man denn hett de FIFA Japan un Süüdkorea tohopen den Toslag geven, wat en beten överrascht hett. 

Süüdkorea un Japan sünd, vunwegen de Tied, as Korea en Provinz vun Japan weer (1910 bit 1945) keene goden Frünnen. Vundeswegen hett dat al duchtig Theater geven, as de ganze Sake plaant wurrn weer. Sunnerlich geev dat dor Striet um, wecken Naam toeerst nömmt weern scholl un wo dat Endspeel utspeelt weern scholl. Amenne sünd se övereen kamen, de Weltmeesterschop scholl mit en grode Fier in Seoul losgahn un dat Endspeel, dat scholl in Yokohama ween. Böverdem scholl de koreaansche Naam vörn stahn. So is de offizielle Naam vun de WM ween: *2002 FIFA World Cup Korea/Japan*.
Peanuts Hucko

**Peanuts Hucko** (* 7. April 1918 in Syracuse in New York as *Michael Andrew Hucko*; † 19. Juni 2003 in Fort Worth, Texas) weer en witt US-amerikaansch Jazz-Klarinettist un Saxophonist vun den Dixieland Jazz un Swing.

## Leven
Sien Ökelnaam stammt ut sien Kindheit, wiel he so gern Eerdnööten eeten dee. 1939 truck he nah New York, wo he Tenorsaxophon bi Will Bradley (1939-1941), Joe Marsala, Bob Chester un Charlie Spivak (1951-1942) speel. In’ Tweeten Weltkrieg speel he bi de *Army Air Force Band* vun Glenn Miller, wo he up Klarinette ümsteeg. Ok in Millers Dixieland Combo *Uptown Hall Gang* speel he Klarinette (dat Stück *Stealin Apples* vun Fats Waller wurr af sien Glenn Miller Tiet to sien Kennmelodie). Nah den Krieg speel he bi Benny Goodman (1945-1946), Ray McKinley (1946-1947), Eddie Condon un Jack Teagarden (u. a. Europa Tour 1957 mit Teagarden un Earl Hines) un arbeit bit Midden vun de 1950er Johren as Studiomusiker bi ABC un CBS. 1958 bit 1960 gung he mit Louis Armstrong un sien *All Star Band* up Welttournee. In de 1960er Johren speel he regelmatig in Eddie Condon´s Club un bi de *Colorado Jazz Parties* vun Dick Gibson mit den Vörlöper vun The World's Greatest Jazz Band („Ten Greats of Jazz“ nömmt). In de 1970er Johren övernehm he dat *Glenn Miller Orchestra* un speel regelmatig up TV in de *Lawrence Welk Show*. 1974 hett he sien eegen Nightclub „Peanuts Huckos Navarre“ in Denver apen makt, in de ü.a. sien Ehefru un Singerin Louise Tobin (de Ex-Fru vun Harry James) un de Jazzpianist Ralph Sutton uptreden deen. In de 1980er Johren geev dat för sien Karriere en Revival, he tour as Solist un mit sien *Pied Piper Quintet*. Dornah truck he sück tonehmend torüch un leev in Denton (Texas). Sien letzt Album *Swing that Music* keem  1992 rut (mit sien Ehefru Louise Tobin).

## Diskographisch Henwiesen
* *With Alex Welsh & his Band* (Lake, 1967)
* *Stairway to Paradise* (Arizona Jazz, 1979)
* *Swing That Music* (Star Line, 1992)

## Weblenken
*Biografie, engelsch
*Körtbio vun Jenkins, engelsch
*Verve Siet to  Hucko
Kaiman-Eilannen

De **Kaiman-Eilannen** (engl.: *Cayman Islands*) sünd en Inselgrupp in de Karibische See un höört to de Överseekuntreien vun dat Vereenigte Königriek mit to. Den Naam hefft de Eilannen vun de verscheden Aarden vun Steertüzen un Reptilien, de hier leven doot, un de an'n Anfang mit Kaimane verwesselt wurrn sünd. 

## Geographie
De Inselgruppe besteiht ut de dree Inseln Grand Cayman, Little Cayman un Cayman Brac. Se liggt bi 350 km süüdlich vun Kuba. Alltohopen sünd de Eilannen bi 262 km² groot, man *Grand Cayman* maakt dor mit 197 km² mit Afstand den gröttsten Deel vun ut. De Inselgruppe is bloß de hööchste Topp vun den Kaimanruggen. Dt is en Bargkeed, de unner de See liggt un de bit na Kuba henrecken deit. 

In'n Norden vun de Insel liggt, twuschen Rum Point un Conch Point de North Sound. Dat is en 80 km² grode Baai mit sied Water, wat tomeist 1,8 bit 3,8 m deep is. 

## Inwahners
Up de Eilannen leevt alltohopen 45.436 Inwahners. Dor sünd um un bi 90 % vun up Grand Cayman tohuse. Mit de Johrhunnerte sund dor ganz verschedene Völker henkamen, de sik goot mit'nanner verdregen doot. Wat as scheneerlich un wat as anstännig ankeken warrt, dat hangt jummers noch vun de eersten Siedlers in dat 18. Johrhunnert af. De weern vun Grootbritannien her kamen. De meisten Inwahners hoolt sik an den christlichen Gloven. 

## Geschichte un Politik
Christoph Kolumbus hett de Inseln an'n 10. Mai 1503 funnen, as siene Scheepe vun den oorntlichen Kurs afkamen weern. Vunwegen de Schildkröten, de dor tohuse weern, hefft de Eilannen toeerst den Naam „Las Tortugas“ kregen, man vun 1540 af an heet se „Caymanas“. Eerst vun 1666 af an sünd Siedlers vun Jamaika her up de Kaiman-Eilannen kamen, man vunwegen datt de Inseln faken överfullen un utplünnert wurrn sünd, sünd de denn wedder aftrocken. In den Verdrag vun Madrid hett Spanien 1670 de engelsche Hoheit över Jamaika un över de Kaiman-Inseln gellen laten. Domols höör de Inselgrupp to Jamaika to. Vun 1734 af an sünd de Eilannen duerhaftig besiedelt wurrn. En wettgevende Versammlung gifft dat up de Eilannen vun 1832 af an. As Jamaika unafhängig wurrn is, harrn sik de Inwahners vun de Kaimaninseln anners överleggt: Se sünd en Kolonie vun de Kroon vun dat Vereenigte Königriek wurrn un hefft en egen Gouverneur kregen. Vun 1962 af an gellt de Kaiman-Eilannen as Kroonkolonie un dröövt sik, na binnen hen, sülms verwalten. In dat Johr 2004 hett de Hurrikan „Ivan“  grote Deele vun de Inseln to Dutt maakt. 

## Belege
Osning

De **Osning**, hüdigendags up Hoochdüütsch meist *Teutoburger Wald* nömmt, is en Barggrupp in Neddersassen un Noordrhien-Westfalen. Dor geiht dat hooch bit to 446 m över NN. In de hoochdüütsche Umgangsspraak dor umto warrt de Osning faken kortweg de *Teuto* nömmt.

Bekannt wurrn is de Osning sunnerlich dör de Varusslacht twuschen Römers un Germanen in dat Johr 9 n. Chr. Stäen, wo Touristen geern henfohrt, sünd dat Hermanndenkmal, de Externsteene un de Dörenther Klippen mit dat Wief in'e Hocken. 

## Naam
Wo de Naam *Osning* vun herstammen deit, is nich mehr ut to maken. Bitherto is ok nich klaar, of de Naam *Osning* in de doren Kuntreien för de ganze Bargkeed bruukt wurrn is. Unner Umstänn gifft dat up Platt gor keen Naam för de ganzen Barge tohopen, man bloß dree Naams för unnerscheedliche Deele: *Osning* (bi Builefeld), *[[Ramskenbrink]]* (bi Ravensbiärg) un Lippsken Waule (an'n Rand vun'e Siänne).

Al in dat Johr 1616 hett de düütsche Geograph un Historiker Philipp Clüver den Osning umbenömmt. He is de Mann ween, de dor den Naam *teutoburgiensis saltus* för bruukt hett, wat up Hoochdüütsch *Teutoburger Wald* heten deit. He meen, bi den Osning hannel sik dat um de Gemarken, wo, na den Bericht vun Tacitus, de Varusslacht slahn wurrn weer (*clades Variana* - de „Varusnedderlage“). Unner de Cherusker ehrn Baas Arminius harr en Armee vun Germanen över röömsche Legionen wunnen. Clüver grünn siene Ansichten up de Grautenborg, de dor to finnen is. As eersten hett de Paster Johannes Piderit ut Blomberg 1627 düsse Meenung övernahmen. In de Alldagsspraak is de ne'e Naam denn avers eerst vun dat 18. Johrhunnert af an kamen, sunnerlich, wiel Ferdinand von Fürstenberg, Först un Bischop vun Patterbuorn un Mönster em in siene „Monumenta Paderborniensa“ övernahmen hett un em ok up de Landkarten drucken laten hett, de he rutbröcht hett.

Vunwegen nee Fundöört un Fundstücke, de bi de Buddeleen vun Archäologen vördaag kamen sünd, hett de Varusslacht woll nich in den Osning statt funnen, man wieter na Norden to, bi Kalkreese an de Wiehenbarge. Man seker is dat ok nich. Allerhand Wetenschopslüde meent, dor weer woll en annere Slacht in de latern Germanentöge vun dat Röömsche Riek ween.

## Geografie un Geologie
De Osning langt vun Hörstel in'n Kreis Steenfort in'n Nordwesten, süüdlich an Ibbenbüren un Ossenbrügge langs, dör den Kreis Güütsel, dör de Gemarken vun de Stadt Builefeld dör und dör den Kreis Lippe na Süüdosten to bit to de Eggebarge bi Horn-Bad Meinberg. As Folenbarge reckt he, tosamen mit de Wiehenbarge wiet in dat Noorddüütsche Siedland rin. Mol afsehn vun den Afsnitt bi Ossenbrügge, de to Neddersassen tohöörn deit, höört de Osning to'n gröttern Deel to Noordrhien-Westfalen.

## Belege
Football-Weltmeesterschop 1994

De Endrunn vun de **15. Football-Weltmeesterschop för Mannslüde** is vun’n 17. Juni bit 17. Juli 1994 in de USA utspeelt wurrn. So weer dat al sess Johre ehrder, an’n 4. Juli 1988 bi en FIFA-Kongress in de Stadt Zürich beslaten wurrn. Bi de Vörrunn hefft 133 Länner mitmaakt, dormank 16 Länner, de to’n eersten Mol dorbi ween sünd. De Endrunn weer denn an’n 19. Dezember 1993 in Las Vegas utloost wurrn. Den Titel möss Düütschland verdedigen, dat veer Johre vördem gegen Argentinien Weltmeester wurrn weer. To’n eersten Mol is bi düsse WM in de Gruppenphase dat Dreepunktesystem bruukt wurrn. Weltmeester is Brasilien wurrn, datt mit 3:3 in Ölbenmeterscheten gegen Italien wunnen hett. 
De kolumbiaansche Footballspeler Andrés Escobar hett in en Gruppenspeel gegen de USA en Egendoor schaten. Vundeswegen hett Kolumbien mit 1:2 verlaren un is in de Vörrunn utscheedt. Escobar möss för düt Egendoor mit sien Leven betahlen. As he an’n 2. Juli 1994 in de Stadt Medellín spazeern güng, is he an’e Siet bröcht wurrn. Sien Mörder hett dor dat Woort „Goal“ (Door) bi schreet.
Plymouth (Montserrat)

**Plymouth** is de Hööftstadt vun de brittschen Överseekuntreien vun Montserrat. Nadem de Vulkan Soufrière Hills an'n 18. Juli 1995 to'n eersten Mol wedder utbraken weer, sünd de meisten vun de vörmols 3.500 Inwahners ut de Stadt utbüxt. 1997 is de Stadt, de dormols meist ganz in'n Dutt gahn weer, offiziell upgeven wurrn. 

De Hüser vun de Regeerung sünd vun dor af an in Brades unnerbrocht, ofschoonst Plymouth vun den Naam her jummers noch de Hööftstadt is. Vundeswegen, datt dor numms mehr wohnen deit, is Plymouth de lüttjeste Hööftstadt in de ganze Welt. Justament warrt en nee Hööftstadt in *Little Bay* inricht'.
Football-Weltmeesterschop 2014

De Endrunn to de **20. Football-Weltmeesterschop 2014** warrt vun'n 13. Juni bit to'n 13. Juli 2014 in Brasilien utspeelt weern. So hett dat de FIFA an'n 30. Oktober 2007 in Zürich beslaten. 

## Wie de WM vergeven wurrn is
In'n Dezember 2006 harr ok de Federación Colombiana de Fútbol (Kolumbien) verklaart, se wollen de Weltmeesterschop 2014 in ehr Land holen, man an'n 11. April 2007 hefft se al Bott geven De CONMEBOL, wat de süüdamerikaansche Football-Konföderatschoon is, harr sik fastleggt up Brasilien as eezig Land, wat vörslahn weern scholl för de WM. Dat keem dorher, datt in dat Johr 2014 de brasiliaansche Footballverband Confederação Brasileira de Futebol (CBF) 100 Johre oolt warrt. An'n 30. Oktober 2007 hett Brasilien denn in Zürich den Toslag kregen. Dor hett Brasilien de tweete Weltmeesterschop in ehr Land mit, nadem to'n eersten Mol in dat Johr 1950 Brasilien Gastgever ween weer. Automaatsch is Brasilien dor ok de Utrichter vun den Conferderation-Cup 2013 mit. 

## Wo speelt weern schall
17 Städer wollen geern de Footballspeele von de WM in ehre Stadions hebben. Ut düsse 17 hett denn de FIFA twolf Städer utsöcht un an'n 31. Mai 2009 bekannt geven. Dor hannelt sik dat bi um:

Belo Horizonte
Brasília
Cuiabá
Curitiba
Fortaleza
Manaus
Natal
Porto Alegre
Recife
Rio de Janeiro
Salvador da Bahia

Dat Endspeel schall in Rio de Janeiro ween. Nich mitmaken dröövt de Städer Belém, Campo Grande, Florianópolis, Goiânia un Rio Branco, de sik ok mellt harrn. An'n 14. Juni 2010 is bekannt wurrn, datt in São Paulo is, um dat Stadion ut to boen un up Schick to bringen. Vundeswegen finnt bi de WM 2014 keen Speel in São Paulo statt.

## Belege
Rolf Hoppe

**Rolf Hoppe** (* 6. Dezember 1930 in Ellrich, Harz ; † 14. November 2018 in Dresden) weer en düütschen Schauspeler.

## Leven un Wark
Hoppe is de Söhn vun en Backermeester un hett na sien Backerlehr in den Beroop arbeit, weer blangento aver ok Kutscher (1945-1948). In Erfurt hett he en Schauspeelstudium an’t Staatliche Zentralkonservatorium afleggt un hett dorna toeerst as Deerpleger bi’n Zirkus Aeros arbeit. An’t *Institut för Spreekwetenschop* an de Martin-Luther-Universität Halle-Wittenberg in Halle (Saale) hett he sien Stimm utbilln laten un kreeg dorna en Verdrag an’t Theater der jungen Garde in Halle as ok an’t Theater der Jungen Welt in Leipzig. Wietere Statschonen weern dat Staatstheater Dresden (siet 1961), dat Düütsche Theater Berlin (twüschen 1970 un 1975), de Soltborger Festspelen, de Swiez, Italien un China.

Internatschonal bekannt worrn is Hoppe 1981 dör sien Rull as Hermann Göring in den Speelfilm *[[Mephisto (Film)|Mephisto]]*. He harr vele Rullen in Feernseh- un Speelfilmprodukschonen, weer aver faken Spreker in Höörspelen för Kinner as tovn Bispeel dat witte Kaninken in *Alice im Wunderland* (orig.: Alice’s Adventures in Wonderland) oder de Wind, de in’t Määrken *[[Vun den Fischer un sien Fru]]* GEschichten vertellt.

Hoppe wahnt in Dresden-Weißig. He is Theaterbaas vun’t Hoftheater Dresden, en Kamerheater, dat in en ehmoligen Buernhoff in Weißig ünnerbröcht is. In’t Johr 1995 hett he mit de Vision vun solk en Theater en Vereen grünnt, den Hoff köfft un an den Vereen spennt. De Speelplaan geiht na den kiünstlerischen Ansprook vun Hoppe. Deelwies speelt he ok sülvst, as to’n Bispeel Anfang 2007 in *Vater Wiecks Liebe*, wo in dat üm den Vadder vun Clara Wieck un Schoolmeester vun Robert Schumann geiht.

In’t Slott Weesenstein hett he en musikaalsch-literarische Reeg (*Dresdner Dreiklänge*) ingang bröcht. Dor leest he Määrken, Balladen un Geistergeschichten. 2010 is butendem de Toondräger *Hoppe spricht Schöne Frühlingslieder* rutkamen.

Hoppe weer verheiraat un harr twee Döchter. De jüngere dorvun, Christine Hoppe, is ok Schauspelersche.

## Filmografie (Utwahl)

## Utteken
Hoppe is för sien künstlerisch Wirken mit eenige Priesen uttekent worrn:
* 1971: Natschonalpries vun de DDR 1. Klass för Kunst un Literatur
* 1981: Pries vun de Film- un Feernsehkritik vun’n Ungaarschen Journalistenverband för sien Dorstellen vun Göring in István Szabós Speelfilm *[[Mephisto (Film)|Mephisto]]*
* 1995: Lessing-Pries vun’n Freistaat Sassen
* 1998: Adolf-Grimme-Pries för sien Dorstellen vun Heinz Baranowski in den Mehrdeeler *Sardsch*
* 2005: Golden Heen för’t Levenswark
* 2007: Kunstpries vun de Landshöötstadt Dresden
* 2010: Bundsverdeenstkrüüz 1. Klass

## Literatur
* Eberhard Görner: *Der Schauspieler Rolf Hoppe*. Henschel, 1996, ISBN 3894872535

## Borns


## Weblenken

* Literatur vun un över Rolf Hoppe in de Düütschen Natschonalbökeree
* Biografie op film-zeit.de
Bundsautobahn 32

De **Bundsautobahn 32** (afkört as **BAB&nbsp;32** oder ok **A&nbsp;32**) weer en plaante Autobahn in Neddersassen un Sassen-Anholt. 

De Verloop schüll vun Neenborg över Swarms, Celle un Wulfsborg bit na de dormoligen Grenz na de DDR nöördlich vun Helmstidde gahn. Man hett ok doröver nadacht hatt, de Autobahn later bit an de hüütige Bundsautobahn 2 bi Meideborg wieter to boen.

De A&nbsp;32 harr as Noord-Oost-Tangent vun Hannober ’n Deel vun den Verkehr vun de A&nbsp;7 twüschen Swarms un Hannober, vun’t Autobahnkrüüz Hannober-Oost (A&nbsp;7&nbsp;/ A&nbsp;2) as ok vun de A&nbsp;2 twüschen Hannober un Meideborg aftogen. Man, de Plaan to’n Bo vun de A&nbsp;32 is opgeven worrn. Vun de plaante Autobahn gifft dat blots dat Deelstück twüschen Neenborg un Celle as eensporige Bundsstraat 214. Dat Deelstück twüschen Celle un Wulfsborg is kumplett opgeven worrn. Beide Städer sünd hüüt op’n annere Streck, över de Bundsstraten B&nbsp;214 un B&nbsp;188 mitenanner verbunnen.

## Weblenken
* Vullstännige Beschrieven vun’n Verloop (hdt.)
* Utsnitt ut den vörsehn Nettplaan vun 1976 mit de Laag vun de A&nbsp;32 in’n Westen vun Celle
* Utsnitt ut den vörsehn Nettplaan vun 1976 mit de Laag vun de A&nbsp;32 in’n Oosten vun Celle
Wadden

**Wadden** (hoogedütsch **Essen-Werden** geneumt) es en Stadtdeel van Essen. Et lett tüschen Bredeney, Fischlaken, Heidhausen, Kettwig on Schuir. En Wadden lewen ca. 9.800 Enwönner.

## Weblenk
*Denkmäler en Wadden opp cliolink.de *([[hoochdüütsch|hoogedütsch]])*